7 மாதம் வரை தன்ய ஸ்ரீக்கு எந்த பிரச்சினையும் இல்லை. மற்ற குழந்தையை போலவே ரெம்பவும் துறுதுறுவென விளையாடுவாள். ஒரு நாள் தன்ய ஸ்ரீ தொடர்ச்சியாக வாந்தி எடுக்க ஆரம்பித்தாள். கூடவே மூச்சுத் திணறல் ஏற்பட்டது. உடனடியாக என் குழந்தையை கையில் தூக்கிக் கொண்டு ஓட ஆரம்பித்தேன். என் கணவரும் என்னுடன் வந்தார். அவளை உடனடியாக சேலத்தில் உள்ள மருத்துவமனையில் சேர்த்தோம்.